
Manatuʻi ʻeni ko ho Tupuʻangá 
ʻi he ngaahi ʻaho ʻo hoʻo kei talavou, 
ka ʻoku ʻikai haʻu ʻa e ngaahi ʻaho koví, 
pe ofi mai ʻa e ngaahi taʻu, ʻo ka ke pehē, 
ʻoku ʻikai te u fiefia ʻiate kinautolu; 


TANGATA MALANGA 12:1 


.., he ʻoku kovi ʻa e fakakaukau ʻa e loto ʻo e tangata mei 
heʻene kei siʻi.... Senesi 8:21 


Kapau te nau talangofua mo tauhi kiate ia, te nau 
fakamoleki honau ngaahi ʻahó ʻi he tuʻumālié, pea mo 
honau ngaahi taʻu ʻi he fiefia. Ka ʻo kapau ʻe ʻikai te nau 
talangofua, te nau ʻauha ʻi he heletā, pea te nau mate 
taʻe “I ai ha ʻilo. Ka ʻoku fokotuʻu ʻe he kau mālualoí ʻi 
honau lotó ʻa e ʻitá: ʻoku ʻikai te nau tangi ʻo ka ne 
kalanga ʻi heʻene haʻi kinautolu. ʻOku nau mate kei 
talavou, pea ʻoku kau ʻenau moʻuí ʻi he ngaahi meʻa ʻoku 
taʻemaʻá. Siope 36:11-14 


He ʻoku ou ʻamanaki lelei, ʻe ʻEiki ko e ʻOtua: ʻoku ou 
falala kiate au talu mei heʻeku kei siʻi. Kuo taʻofi au ʻe 
koe mei he manavá: ko koe naʻá ne ʻave au mei he loto 
ʻo ʻeku faʻeé: ʻe ʻiate koe maʻu ai pē ʻa ʻeku fakamāloó. 
Saame 71:5-6 


Te u ʻalu ʻi he mālohi ʻo e ʻEiki ko e ʻOtuá: te u lave ki 
hoʻo māʻoniʻoní, ʻio ʻo hoʻo māʻoniʻoní pē. ʻE ʻOtua, kuó 
ke akonekina au talu mei heʻeku kei siʻí: pea naʻá ku 
fakahā ki muʻa hoʻo ngaahi ngāue fakaofó. Ko ʻeni foki ʻo 
ka u ka motuʻa mo loto mamahi, ʻe ʻOtua, ʻoua naʻa liʻaki 
au; kae ʻoua ke u fakahā ʻa ho mālohí ki he toʻu tangatá 
ni, pea mo ho mālohí ki he tokotaha kotoa pē ʻe haʻu. 
Saame 71:16-18 


Ko e hā ʻe fakamaʻa ai ʻe ha talavou hono halá? ʻaki ʻa e 
tokanga ki ai ʻo fakatatau ki hoʻo folofola. Saame 119:9 
Fiefia, ʻe talavou, ʻi hoʻo kei talavou; pea tuku ke 
fakafiefiaʻi koe ʻe ho lotó ʻi he ngaahi ʻaho ʻo hoʻo kei siʻí, 
pea ʻaʻeva ʻi he ngaahi hala ʻo ho lotó, pea ʻi he ʻao ʻo ho 
matá: ka ke ʻiloʻi koe, ʻe ʻomi koe ʻe he ʻOtuá ki he 
fakamāu ʻi he ngaahi meʻá ni kotoa pē. Ko ia ke toʻo ʻa e 
mamahí mei ho lotó, pea liʻaki ʻa e koví mei ho kakanó: 
he ko e hikisiá ʻa e kei siʻí mo e talavou. 

Tangata Malanga 11:9-10 


ʻIkai kuo ke ʻiloʻi? ʻikai kuo mou fanongo koā, ko e ʻOtua 
taʻengata, ko e ʻEikí, ko e Tupuʻanga ʻo e ngaahi 
ngataʻanga ʻo e māmaní, ʻoku ʻikai te ne pongia, pea 
ʻoku ʻikai ongosia? ʻoku ʻikai ha fekumi ki heʻene mahinó. 
ʻOku ne foaki ʻa e mālohi ki he vaivaí; pea kiate kinautolu 
ʻoku ʻikai hanau mālohí ʻoku ne fakatupu ʻ ae mālohi. ʻIo 
ʻe pongia ʻa e fānau talavou pea helaʻia, pea ʻe hinga 
ʻaupito ʻ a e kau talavou: Ka ko kinautolu ʻoku tatali ki he 
ʻEikí ʻe fakafoʻ ou honau mālohí; te nau puna hake ʻaki ʻa 
e kapakau ʻo hangē ko e fanga “kale; te nau lele kae 
ʻikai vaivai; pea te nau ʻeveʻeva kae ʻikai pongia. 

ʻIsaia 40:28-31 


Pea naʻe ʻomi kiate ia ʻa e fānau Ikí, ke ne hili hono nimá 
kiate kinautolu mo lotu: pea naʻ e valokiʻi ʻa kinautolu ʻ e 
he kau ākongá. Ka naʻe pehē ʻe Sisu, ʻOua ʻe taʻ ofi kae 
tuku ke haʻu kiate au ʻa e tamaiki Tkí: he ʻoku ʻo e kakai 
peheé ʻa e puleʻanga ʻo e langí. Pea hilifaki ʻe ia hono 
nimá kiate kinautolu, ka ka ʻalu mei ai. Pea vakai, naʻ e 
haʻ u ha toko taha ʻo pehē kiate ia, ʻEiki, ko e hā ʻa e 
meʻa lelei te u faí, koeʻuhí ke u maʻu ʻa e moʻui 
taʻengatá? Pea pehē ʻ e ia kiate ia, Ko e hā ʻoku ke ui ai 
au ke u leleí? ʻoku ʻikai ha lelei ka ko e taha pē, ʻaia koe 
ʻOtuá: ka ʻo kapau te ke hu ki he moʻuí, tauhi ʻa e ngaahi 
fekau. Peá ne pehē kiate ia, Ko e fē? Naʻe pehē ʻe Sisu, 
ʻOua naʻá ke fai ha fakapo, ʻOua naʻá ke tono, ʻOua naʻá 
ke kaihaʻa, ʻOua naʻá ke fai ha fakamoʻoni loi, 
Fakaʻapaʻapa ki hoʻ o tamaí mo hoʻo faʻeé: pea, Ke ke ʻofa 
ki ho kaungāʻapí ʻo hangē ko hoʻo ʻofá. Pea pehē ange ʻe 
he talavou kiate ia, Kuó u taʻofi ʻa e ngaahi meʻá ni kotoa 
pē talu mei heʻeku kei siʻí: ko e hā ʻoku teʻeki ai ke u faí? 
Naʻe folofola ʻa Sisu kiate ia, Kapau te ke haohaoa, ʻalu 
ʻo fakatau atu hoʻo meʻ a ʻoku ke maʻu, pea foaki ki he 
masiva, pea te ke maʻ u ʻa e koloa ʻi he langi: pea haʻu ʻo 
muimui ʻiate au. Ka ʻi he fanongo ʻa e talavou ki he lea 
ko iá, naʻá ne ʻalu loto mamahi: he naʻe lahi ʻene koloá. 
Matiu 19:13-22 


Fānau, mou talangofua ki hoʻomou mātuʻá ʻi he ʻEikí: he 
ʻoku totonu ʻeni. Fakaʻapaʻapa ki hoʻo tamaí mo e faʻeé; 
(ʻa ia ko e ʻuluaki fekau mo e talaʻofa;) Koeʻuhí ke lelei ia 
kiate koe, pea ke ke moʻui fuoloa ʻi he māmaní. 

ʻEfeso 6:1-3 


Tuku ke ʻoua naʻa fehiʻa ha tangata ki hoʻo kei siʻí; ka ke 
hoko ko e faʻifaʻitakiʻanga ʻo e kakai tuí, ʻi he lea, mo e 
ʻuhinga, mo e ʻofa, mo e faitotonu, mo e tui, mo e 
māʻoniʻoni. 1 Timote 4:12 


Hola foki mo e ngaahi holi fakatalavou: kae muimui ki he 
māʻoniʻoní, tuí, manava ʻofá, melinó, mo kinautolu ʻoku ui 
ki he ʻEikí ʻi he loto maʻá. 2 Timote 2:22 


ʻOku aʻu hake ʻ ae potó mei he ngataʻ anga ʻe taha ki he 
ngataʻ anga ʻe taha ʻo fuʻu mālohí: pea ʻoku ne tuʻutuʻuni 
ke lelei ʻa e ngaahi meʻa kotoa pē. Naʻa ku ʻofa ʻiate ia, 
mo kumi ia talu mei heʻeku kei siʻi, naʻa ku fakaʻamu ke 
ʻai ia ko hoku mali, pea ko ha pea au ʻo hono 
fakaʻofoʻofa. Poto ʻo Solomone 8:1-2 


ʻE hoku foha, tanaki ʻa e fakahinohino mei hoʻo kei siʻi: 
ko ia shalt maʻu ʻa e poto ʻo aʻu ki he taʻu motuʻa. 
Tangata Malanga 6:18 


Pamper thy fanau, pea te ne ngaohi koe ke ke ilifia: 
vaʻinga mo ia, pea te ne ʻomi koe ki he loto matolu. ʻOua 
naʻá ke kata mo ia, telia naʻá ke mamahi fakataha mo ia, 
pea telia naʻá ke fengaiʻitaki ho nifó ʻi he ngataʻangá. 
ʻOua naʻá ke tauʻatāina ʻi heʻene kei talavou, pea ʻoua ʻe 
fakakuitaha ʻi heʻene ngaahi fakavalevalé. Punou hifo 
hono kiá ʻi heʻene kei siʻí, ʻo taaʻi ia ʻi he ongo tafaʻakí 
lolotonga ʻene kei siʻí, telia naʻá ne fakaʻau ʻo 
ongongataʻa, mo talangataʻa kiate koe, pea pehē ʻo ʻomi 
ʻa e mamahi ki ho lotó. Tangata Malanga 30:9-12 


